El jardí de la Devesa de El Castell obrirà les portes al 2025, el dissabte 11 de gener
2025-07-24

El jardí de la Devesa de El Castell de Burjassot, seu del Col·legi Major Sant Joan de Ribera inicia aquest cap de setmana, dissabte 11 i diumenge 12 de gener, les seues obertures del 2025. Un any més, aquest especial pulmó verd de Burjassot obrirà les portes dos caps de setmana al mes perquè la ciutadania de Burjassot i els seus visitants puguen contemplar aquest meravellós jardí que llueix arbres centenaris i vegetació autòctona.

El jardí obri al públic els dissabtes i els diumenges amb periodicitat quinzenal. Després d’aquest primer cap de setmana, el pròxim a obrir serà el del dissabte 25 i el diumenge 26 de gener. Al febrer, els caps de setmana que obrirà seran els del 8 i el 9 i el 22 i 23 passant al mes de març en el qual estarà obert el cap de setmana del 8 i el 9 i el del 22 i 23. A l’abril obrirà el cap de setmana del 12 i el 13 i el del 26 i el 27.

L’horari del jardí és, de gener a abril de 10.00 a 19.30 hores, mentre que de maig a setembre estarà obert de 10.00 a 20.30 hores. El mes d’octubre torna al seu horari d’hivern, de 10.00 a 19.30 hores, fins al mes de desembre.

Entrant en la primavera, el mes de maig, el jardí obrirà els dies 10 i 11 i 24 i 25 i, al juny, estarà obert els caps de setmana del 7 i el 8 i del 21 i 22. Al juliol, obrirà els dissabtes 12 i 26 i els diumenges 13 i 27 mentre que a l’agost obrirà els dies 9 i 10 i 23 i 24.

El segon cap de setmana del mes de setembre, els dies 13 i 14, també s’obrirà aquesta preciosa zona verda, al costat del cap de setmana del 27 i el 28. A l’octubre, obrirà els caps de setmana de l’11 i el 12 i del 25 i 26. Per a finalitzar l’any, al novembre obrirà els dies 8 i 9 i 22 i 23 i, al desembre, els caps de setmana del 13 i 14 i 27 i 28.